Yläkoulun opintojen alkaessa kiinnitetään erityistä huomiota 7. luokkien ryhmäyttämiseen ensimmäisten kouluviikkojen aikana. Tällöin käydään luokanohjaajan, opinto-ohjaajan ja aineenopettajien toimesta läpi tehostetusti koulun toimintatapoja, sekä tehdään ryhmäyttäviä harjoitteita. Yhteistyössä  tukioppilaiden kanssa pidetään ryhmäytymispäivä.

Oppilaanohjauksessa tehdään valinnaisaineiden valinnat, opitaan oppimistekniikoita ja suoritetaan yhden päivän mittainen tet- harjoittelu. Huoltajia tiedotetaan tet-harjoittelusta.  
  
8. luokkalaisille on  viiden päivän mittainen tet-harjoittelu Kuopion lähialueen työpaikoissa.  9. luokkalaisilla on kaksi viiden päivän mittaista tet-harjoittelua.

Opinto-ohjaaja tiedottaa yhteishakuun ja toisen asteen opiskeluun liittyvistä asioista luokkaohjaustunneilla.

Toisen asteen oppilaitoksiin tutustutaan ja mahdollisuuksien mukaan osallistutaan toisen asteen koulutus- ja infotapahtumiin. Opinto-ohjaaja tarjoaa yksilöohjausta jokaiselle yhdeksännen luokan oppilaalle sekä pienryhmäohjausta esim. pääsykokeisiin valmistautuessa. Kuopion kasvun ja oppimisen palvelualue lähettää tiedotteen jokaiselle 9. -luokkalaisen huoltajalle tammi-helmikuussa yhteishakuasioista (huoltajan kuuleminen). Myös huoltajilla on mahdollisuus keskustella lapsensa toisen asteen opiskelupaikan hausta opinto-ohjaajan kanssa.